કોર્પોરેશનના પાણી, ગટર, રસ્તા, સ્ટ્રીટલાઈટ જેવા પ્રશ્નોને ચર્ચવા શહેરના સંસદસભ્યો અને ધારાસભ્યોની કોર્પોરેશન સાથેની સંકલન સમિતિની બેઠક મહિનામાં એક વાર મળે છે. બે મહિના અગાઉ મળેલી સંકલન સમિતિની બેઠકમાં સ્થાનિક ધારાસભ્યે સંબંધિત મ્યુનિસિપલ અધિકારીઓ સમક્ષ જોધપુર વોર્ડના રામદેવનગર સહિતના વિસ્તારમાં લોકો પાણી-પાણીના પોકાર પાડતા હોવાની રજૂઆત કરી હતી તે વખતે આ અધિકારીઓએ ધારાસભ્યને લોકોને તત્કાળ પાણીની સમસ્યામાંથી રાહત અપાવવાની ખાતરી આપી હતી, પરંતુ આમાં કડવી વાસ્તવિકતા એ છે કે હજુ સુધી પાણીની તંગી યથાવત્ છે.